ଟିଟିଲାଗଡ, ଜୁନ ୦୫ (ଲୋକାଲ ୱାୟାର) ଓଡିଶାର ବଲାଙ୍ଗିର ଜିଲ୍ଲାରେ ଥିବା ଟିଟିଲାଗଡ ସହର ଗ୍ରୀଷ୍ମରେ ରାଜ୍ୟର ସବୁଠାରୁ ଉତ୍ତପ୍ତ ସହରର ପରିଚୟ ପାଇଥିବା ବେଳେ ସେଠାରୁ ମାତ୍ର ଅଧ କିଲୋମିଟର ଦୂରରେ ଥିବା ଧବଳେଶ୍ବର ମନ୍ଦିର ନିଜର ଶୀତଳ ପରିବେଶ ପାଇଁ ଜଣା ଶୁଣା ।
ସ୍ଥାନୀୟ କୁମୁଡା ପାହାଡର ୪୦ ଫୁଟ ଉଚ୍ଚରେ ରହିଛି ଏକ ପ୍ରାକୃତିକ ଗୁମ୍ଫା ଓ ଏହି ଗୁମ୍ଫାରେ ଥିବା ଏହି ମନ୍ଦିରରେ ପୂଜା ପାଉଛନ୍ତି ପ୍ରଭୁ ଧବଳେଶ୍ବର ମହାଦେବ ।
ଟିଟିଲାଗଡରେ ଗ୍ରୀଷ୍ମରେ ଦିନ ତାପମାତ୍ରା ହାରାହାରି ୪୫ ଡିଗ୍ରୀ ଅତିକ୍ରମ କରୁଥିବା ବେଳେ ସେହି ସମୟରେ ଏହି ମନ୍ଦିରର ଅର୍ନ୍ତଦେଶର ତାପମାତ୍ରା ଦଶ ଡିଗ୍ରୀ କମ ରହିଥାଏ।
ଯେଉଁ ଗୁମ୍ଫାରେ ମହାଦେବ ପୂଜା ପାଇଥାନ୍ତି ତାହାର ଦୈର୍ଘ୍ୟ ହେଲା ୮୦ ଫୁଟ ଓ ପ୍ରସ୍ଥ ୪୦ ଫୁଟ । ଏହାକୁ ଲାଗି ଅନ୍ୟ ତିନୋଟି ଗୁମ୍ଫା ମଧ୍ୟ ରହିଛି ଓ ସବୁ ସ୍ଥାନରେ ତାପମାତ୍ରା କମ ରହିଥାଏ।
ଗ୍ରୀଷ୍ମ ମାସରେ ସମୟ କାଟିବାର ଏହା ହେଉଛି ପ୍ରକୃଷ୍ଟ ସ୍ଥାନ। ଶିବରାତ୍ରୀ ସମୟରେ ହଜାର ହଜାର ଭକ୍ତ ଏହି ମନ୍ଦିରକୁ ଯାଇ ମହାଦେବଙ୍କର ଦର୍ଶନ କରିଥାନ୍ତି।
ମନ୍ଦିର ଚତୁଃପାର୍ଶ୍ବରେ ପାହାଡ ଥିବାରୁ ମନ୍ଦିରର ଅର୍ନ୍ତଦେଶରେ ଥଣ୍ଡା ଅନୁଭୂତ ହୋଇଥାଏ ବୋଲି ବିଶେଷଜ୍ଞ ମାନେ କହିଛନ୍ତି।
ଶୈବ ମନ୍ଦିର ନିକଟସ୍ଥ ଗ୍ରାମବାସୀମାନେ ସୂର୍ଯ୍ୟଙ୍କ ପ୍ରଚଣ୍ଡ ରୌଦ୍ରତାପରୁ ତ୍ରାହି ପାଇବା ନିମନ୍ତେ ସେଠାରେ ଯାଇ ବେଳେ ବେଳେ ଆଶ୍ରୟ ନେଇଥାନ୍ତି ।
ଧବଳେଶ୍ବର ଶିବ ମନ୍ଦିରର ପୂଜାରୀଙ୍କ ମତ ଅନୁଯାୟୀ ଗ୍ରୀଷ୍ମ ଋତୁରେ ମନ୍ଦିର ଭିତରେ ଶୀତ ତାପ ନିୟନ୍ତ୍ରିତ କକ୍ଷ ଠାରୁ ଠାରୁ ଅଧିକ ଥଣ୍ଡା ଅନୁଭୂତ ହୋଇଥାଏ। ଏବଂ ରହୁଥିବା ଅନ୍ତେବାସୀଙ୍କୁ କମ୍ବଳ ବ୍ୟବହାର କରିବାକୁ ପଡିଥାଏ।
କୁମୁଡା ପାହାଡର ଉପରି ଭାଗରେ ଥିବା ସଂରକ୍ଷିତ ଜଙ୍ଗଲ ମନ୍ଦିରର ଶୋଭାକୁ ଆହୁରି ଦ୍ବିଗୁଣିତ କରିଥାଏ।
ପାହାଡ ନିକଟେ ରେ ଥିବା ବିରାଟ ପ୍ରକୃତିକ ଜଳାଶୟରେ ପର୍ଯ୍ୟଟକ ମାନେ ଜଳକ୍ରୀଡା କରି ଭରପୁର ମଜା ନେଇଥାନ୍ତି।
ଏଠାରେ ହୋଟେଲ ଓ ଧର୍ମଶାଳା ଉପଲବ୍ଧ ।
ଛତିଶଗଡର ରାଜଧାନୀ ରାୟପୁର ଠାରୁ ଏହି ସ୍ଥାନ ହେଉଛି ୨୦୧ କି.ମି ଓ ବିଜୁ ପଟ୍ଟନାୟକ ଆନ୍ତର୍ଜାତୀୟ ବିମାନବନ୍ଦର ଭୁବନେଶ୍ବର ଠାରୁ ୨୪୮କି.ମି ।
ଟ୍ରେନରେ ଟିଟିଲାଗଡକୁ ବସ କିମ୍ବା ରେଳ ପଥରେ ଯାଇ ଯେ କେହି ଏହି ମନ୍ଦିର ଦର୍ଶନ କରିପାରିବେ।
Filed Under: Odia, Special Tagged With: Special, ଓଡିଶା, ଟିଟିଲାଗଡ଼ (ବଲାଙ୍ଗିର)
ଟିଟିଲାଗଡ଼, ମେ ୨୬ (ଲୋକାଲ ୱାୟାର) ବଲାଙ୍ଗିର ଜିଲ୍ଲା ସଇଁତଳା ଥାନା ଅନ୍ତର୍ଗତ କରେଲଧୂଆ ନିକଟରେ ଏକ ବୋଲେରୋ ଦୁର୍ଘଟଣାଗ୍ରସ୍ତ ହୋଇ ଘଟଣାସ୍ଥଳରେ ଜଳିଯାଇଥିବା ରବିବାର ପୁଲିସ କହିଛି ।
ତେବେ ଗାଡ଼ିରେ ବସିଥିବା ଯାତ୍ରୀମାନେ ଅଳ୍ପକେ ବର୍ତ୍ତି ଯାଇଥିବା ସୂଚନା ମିଳିଛି ।
ସୂଚନା ଅନୁସାରେ, ଗତକାଲି ରାତି ପ୍ରାୟ ସାଢ଼େ ୮ଟା ବେଳେ ବୋଲେରୋଟି ବଲାଙ୍ଗିର ଆଡୁ ଦ୍ରୁତ ଗତିରେ ଆସୁଥିଲା ।
ଭାରସାମ୍ୟହରାଇ ରାସ୍ତା କଡ଼ରେ ଥିବା ଏକ ଗଛରେ ପିଟି ହୋଇଥିବାରୁ ଏହି ଦୁର୍ଘଟଣା ଘଟିଥିଲା ।
ଖବର ପାଇ ସଇଁତଳାରୁ ଦମକଳ ବାହିନୀ ଆସି ଘଟଣାସ୍ଥଳରେ ପହଞ୍ଚି ଥିଲା ଓ ନିଆଁକୁ ଆୟତ୍ତ କରିଥିଲା ।
ତେବେ ପୁଲିସ ଘଟଣାସ୍ଥଳରେ ପହଂଚି ତଦନ୍ତ କରୁଛି ।
Filed Under: Accident, Odia Tagged With: Accident, ଓଡିଶା, ଟିଟିଲାଗଡ଼ (ବଲାଙ୍ଗିର)
ଟିଟିଲାଗଡ, ଏପ୍ରିଲ ୨୪ (ଲୋକାଲ ୱାୟାର):ଗ୍ରୀଷ୍ମ ପ୍ରବାହକୁ ଆଖିଆଗରେ ରଖି ତତଲାଗଡ ଆଖ୍ୟା ପାଇଥିବା ରାଜ୍ୟର ସବୁଠୁ ଉତ୍ତପ୍ତ ଅଞ୍ଚଳ ଭାବେ ପରିଚିତ ଟିଟିଲାଗଡରେ ସ୍ଥାନୀୟ ପ୍ରଶାସନ ବିଭିନ୍ନ ପଦକ୍ଷେପ ନେଇଥିବା ଟିଟିଲାଗଡ ଉପଜିଲ୍ଲାପାଳ ସୁଧାକର ନାୟକ କହିଛନ୍ତି।
ରାଜ୍ୟ ରାଜଧାନୀ ଭୁବନେଶ୍ବରରୁ ପ୍ରାୟ ୩୮୨ କିଲୋମିଟର ଦୂରରେ ଥିବା ଏହି ସହରରେ ଗୁରୁବାର ଦ୍ବିପହର ସମୟରେ ସର୍ବୋଚ୍ଚ ତାପମାତ୍ରା ୪୩ ଡିଗ୍ରୀ ଥିବାବେଳେ ଏହା ଆଗକୁ ବଢିବା ସମ୍ଭାବନା ଥିବା ପାଣିପାଗ ବିଭାଗ ଆକଳନ କରିଛ ।
ଅଂଶୁଘାତ ଜନିତ ରୋଗୀଙ୍କ ପାଇଁ ପ୍ରଶାସନ ପକ୍ଷରୁ ୨୪ ଘଣ୍ଟିଆ ସ୍ବତନ୍ତ୍ର ନିୟନ୍ତ୍ରଣ କକ୍ଷର ବ୍ୟବସ୍ଥା କରାଯାଇଥିବା ଉପଜିଲ୍ଲାପାଳ ଶ୍ରୀ ନାୟକ ଲୋକାଲ ୱାୟାରକୁ କହିଛନ୍ତି ।
ସହରର ବିଭିନ୍ନ ଅଞ୍ଚଳରେ ପାନୀୟ ଜଳ ଛତ୍ର ଖୋଲଯାଇଛି ।
ପ୍ରତ୍ୟେକ ବସ ରହଣୀ ସ୍ଥାନ, ବିଭିନ୍ନ ଦୋକାନ ନିକଟ, ଅଧିକ ଜନବସତି ନଥିବା ସ୍ଥାନ ଓ ରୋଡ କ୍ରସିଙ୍ଗ ଠାରେ ଜଳଛତ୍ରର ବ୍ୟବସ୍ଥା କରାଯାଇଛି ।
ପୂର୍ବାହ୍ନ ୧୧ରୁ ଅପରାହ୍ନ ୩ ଘଣ୍ଟା ପର୍ଯ୍ୟନ୍ତ ଟାଣ ଖରାରେ କାମ ନ କରିବାକୁ ସଚେତନତା ଜାରି କରାଯାଇଥିବା ବେଳେ ଅତି ଆବଶ୍ୟକ କାମ ନ ଥିଲେ କେହି ଘରୁ ନ ବାହାରିବାକୁ ପରାମର୍ଶ ଦିଆଯାଇଛି ।
୨୪ ଘଣ୍ଟା ମେଡିକାଲ ସୁବିଧା ବ୍ୟବସ୍ଥା କରା ଯାଇଛି । ଅଂଶୁଘାତ ଜନିତ ରୋଗୀଙ୍କ ଚିକିତ୍ସା ପାଇଁ ଅବଶ୍ୟକ ମୁତାବକ ଡାକ୍ତରଙ୍କୁ ନିୟୋଜିତ କରାଯାଇଛି ।
ସରକାରଙ୍କ ପକ୍ଷରୁ ଅଂଶୁଘାତ ଜନିତ ରୋଗୀଙ୍କ ପାଇଁ ସମସ୍ତ ଚିକତ୍ସା, ପରୀକ୍ଷା ଓ ଔଷଧ ମାଗଣାରେ ଉପଲବ୍ଧ ହେଉଥିବା ସେ କହିଛନ୍ତି ।
ଓଡିଶାର ବଲାଙ୍ଗୀରି ଜିଲ୍ଲାର ଟିଟିଲାଗଡ ସବୁଠୁ ଉତ୍ତପ୍ତ ସହର ବୋଲି ସମସ୍ତେ ଜାଣନ୍ତି । ୨୦୦୩ ଜୁନ ୩ ରେ ଏଠାକାର ସର୍ବୋଚ୍ଚ ତାପମାତ୍ରା ୫୦.୧ ଡିଗ୍ରୀ ରେକର୍ଡ କରଯାଇଥିଲା ।
ଟିଟିଲାଗଡରେ ଦିନ ୧୧ଟା ପରେ ଘରରୁ ବାହାରିବା ଭାରି କଷ୍ଟ ହୋଇପଡେ । ଏପରିକି ପଶୁ ପକ୍ଷୀମାନଙ୍କୁ ମଧ୍ୟ ରାସ୍ତାରେ ଦେଖିବାକୁ ମିଳେ ନାହିଁ ।
ସ୍ଥାନୀୟ ବାସିନ୍ଦା ରୁଦ୍ର ପ୍ରସାଦ ପୁଞ୍ଜି ଙ୍କ କହିବାନୁସାରେ ଟିଟିଲାଗଡରେ ଏତେ ମାତ୍ରାରେ ଖରା ଯୋଗୁଁ ସେ ବାହାରକୁ ବାହାରିବାକୁ ଇଛା କରୁନାହାନ୍ତି ।
ଟିଟିଲାଗଡରେ ଦିନବେଳା ରାସ୍ତା ଶୂନଶାନ ରହୁଥିବା ସେ ଲୋକାଲ ୱାୟାରକୁ କହିଛନ୍ତି ।
ଘରେ ଏସି କିମ୍ବା ଫ୍ୟାନ ଥାଇବି ତାହା କେବଳ ରୁମ ପାଇଁ ଠିକ ରହୁଛି । ଟିକେ ବି ବାହାରକୁ ବାହାରିବା ସମ୍ଭବ ହେଉନି ।
ଟିଟିଲାଗଡ଼ (ବଲାଙ୍ଗିର), ଡିସେମ୍ବର ୨୧(ଲୋକାଲ ୱାୟର) ବଲାଙ୍ଗିର ଜିଲ୍ଲା ଟିଟିଲାଗଡ଼ ବ୍ଲକ ବିଜେପୁର ଉକ୍ରଳ ଗ୍ରାମୀଣ ବ୍ୟାଙ୍କରେ ଶୁକ୍ରବାର ନିଜକୁ ଗ୍ରାହକ କହୁଥିବା ଦୁଇ ଜଣ ଯୁବକଙ୍କ ଗୁଳିମାଡ଼ରେ ବ୍ୟାଙ୍କ ମ୍ୟାନେଜର ଗୁରୁତର ଆହତ ହୋଇଥିବା ସ୍ଥାନୀୟ ଜଣେ ପୁଲିସ ଅଫିସର କହିଛନ୍ତି ।
ଶୁକ୍ରବାର ମଧ୍ୟାହ୍ନରେ ବ୍ୟାଙ୍କରେ ମ୍ୟାନେଜର କୋଶଲ ଚନ୍ଦ୍ର ଦୋରା (୫୮), କ୍ୟାସିୟର ଏବଂ ଅନ୍ୟ ୨ଜଣ କର୍ମଚାରୀ ଥିଲେ ।
ମଧ୍ୟାହ୍ନରେ ମ୍ୟାନେଜର ଭୋଜନ କରୁଥିବା ବେଳେ ଦୁଇ ଜଣ ଯୁବକ ବ୍ୟାଙ୍କକୁ ଆସି କ୍ୟାସିୟରଙ୍କ ନିକଟରେ ନୂଆ ଆକଉଣ୍ଟ ଖୋଲିବା ସମ୍ପର୍କରେ ପଚାରିଥିଲେ ।
କିଛି ସମୟ ପରେ ମ୍ୟାନେଜର ମଧ୍ୟ ସେଠାରେ ପହଞ୍ଚିଥିଲେ । ବ୍ୟାଙ୍କ ମ୍ୟାନେଜରଙ୍କ ସମ୍ମୁଖରେ ଜଣେ ଯୁବକ ଫର୍ମ ପୂରଣ କରୁଥିବା ବେଳେ ଅନ୍ୟ ଜଣେ ହଠାତ୍ ମ୍ୟାନେଜରଙ୍କ ବେକକୁ ଧରିଥିଲା ।
ପ୍ରଥମ ଯୁବକ ପିସ୍ତଲ କାଢ଼ି ତିନି ରାଉଣ୍ଡ ଗୁଳି ଚଳାଇଥିଲା । ମ୍ୟାନେଜରଙ୍କ ପେଟରେ ଦୁଇଟି ଏବଂ ବାମ ଜଂଘରେ ଗୋଟିଏ ଗୁଳି ବାଜିଛି ।
ଯୁବକ ଦୁଇ ଜଣ ବ୍ୟାଙ୍କ ଭିତରୁ ଦୌଡ଼ି ବାହାରେ ରଖିଥିବା ଏକ ବାଇକରେ ଚମ୍ପଟ ମାରିଥିଲେ । ସ୍ଥାନୀୟ ଲୋକେ ଓ ବ୍ୟାଙ୍କର ଅନ୍ୟ କର୍ମଚାରୀମାନେ ଆହତ ମ୍ୟାନେଜରଙ୍କୁ ବିଜେପୁର ଡାକ୍ତରଖାନାରେ ଭର୍ତ୍ତି କରିଥିଲେ । ପରେ ତାଙ୍କୁ ବଲାଙ୍ଗିର ଡାକ୍ତରଖାନାକୁ ସ୍ଥାନାନ୍ତର କରାଯାଇଛି ।
ଟିଟିଲାଗଡ଼ ଏସଡିପିଓ ସରୋଜ ମହାପାତ୍ର ଅନ୍ୟାନ୍ୟ ଅଧିକାରୀମାନଙ୍କ ସହ ଘଟଣାସ୍ଥଳରେ ପହଞ୍ଚି ତଦନ୍ତ କରିଛନ୍ତି ।
ବ୍ୟାଙ୍କର ସିସିଟିଭି ଅଚଳ ଥିବା ସେ କହିଛନ୍ତି । ତେବେ ତିନି ଜଣ ମୁଖାପିନ୍ଧା ଯୁବକ ଗୋଟିଏ ବାଇକରେ ଆସିଥିଲେ ଏବଂ ଜଣେ ବାହାରେ ଥିବା ବେଳେ ଦୁଇ ଜଣ ବ୍ୟାଙ୍କ ଭିତରକୁ ଯାଇଥିବା ପ୍ରତ୍ୟକ୍ଷଦର୍ଶୀଙ୍କ ସୂତ୍ରରୁ ଜଣାପଡ଼ିଥିବା ସେ କହିଛନ୍ତି ।
Filed Under: Odia Tagged With: ଟିଟିଲାଗଡ଼ (ବଲାଙ୍ଗିର)
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
